При указанията и правилата за потвърждаване се използва следното условно обозначаване: {Образец;Ред;Колона}. Използва се звездичка, за да се обозначи, че потвърждаването се извършва за всички отчетени редове.
 5.
 При потвърждаване в рамките на образец, в който се използват само информационни точки от него, в записа не се включва думата ”образец”: {Ред;Колона}.
 6.
 АБС(Стойност) означава абсолютната стойност без знак.
 7.
 Всяка сума, която увеличава експозициите, се отчита като положително число. Обратно, всяка сума, която намалява експозициите, се отчита като отрицателно число. Когато пред обозначението на позиция има отрицателен знак (-), за тази позиция не се отчита положително число.
 ЧАСТ II: УКАЗАНИЯ ВЪВ ВРЪЗКА С ОБРАЗЦИТЕ
 Инструкциите за отчитане на големи експозиции от настоящото приложение се отнасят и за изискваното по членове 9 и 11 отчитането на значителни експозиции в съответствие с посочения в тези членове обхват.
 1. Обхват и степен на отчитане на ГЕ
 1.
 Институциите използват образците ГЕ1, ГЕ2 и ГЕ3, за да предоставят на индивидуална основа информация за големи експозиции към клиенти или групи от свързани клиенти съгласно член 394, параграф 1 от Регламент (ЕС) No 575/2013.
 2.
 Институциите майки в държава членка използват образците ГЕ1, ГЕ2 и ГЕ3, за да предоставят на консолидирана основа информация за големи експозиции към клиенти или групи от свързани клиенти съгласно член 394, параграф 1 от Регламент (ЕС) No 575/2013.
 3.
 Отчита се всяка голяма експозиция, определена съгласно член 392 от Регламент (ЕС) No 575/2013, включително големите експозиции, които не се вземат предвид при определяне на съответствието с максималния размер на големите експозиции, установен в член 395 от Регламент (ЕС) No 575/2013.
 4.
 Институциите майки в държава членка, по отношение на които се прилага Трета част, дял II, глава 3 от Регламент (ЕС) No 575/2013, използват образци ГЕ1, ГЕ2 и ГЕ3, за да предоставят на консолидирана основа информация за 20-те най-големи експозиции към клиенти или групи от свързани клиенти съгласно последното изречение от член 394, параграф 1 от Регламент (ЕС) No 575/2013. Стойността на експозицията, която се получава като се извади сумата в колона 320 („Изключени суми“) на образец ГЕ2 от сумата в колона 210 („Общо“) на същия образец, е сумата, която се използва, за да се определят 20-те най-големи експозиции.
 5.
 Институциите майки в държава членка използват образци ГЕ1, ГЕ2 и ГЕ3, за да отчитат на консолидирана основа информация за 10-те най-големи експозиции към нерегулирани финансови предприятия съгласно член 394, параграф 2, букви а) — г) от Регламент (ЕС) No 575/2013. За да отчитат падежната структура на тези експозиции съгласно член 394, параграф 2, буква д) от Регламент (ЕС) No 575/2013, институциите майки в държава членка използват образци ГЕ4 и ГЕ5. Стойността на експозицията, изчислена в колона 210 („Общо“) на образец ГЕ2, е сумата, която се използва, за да се определят тези 20 най-големи експозиции.
 6.
 Данните за големите експозиции и съответните големи експозиции към групи от свързани клиенти и отделни клиенти, които не принадлежат към група от свързани клиенти, се отчитат в образец ГЕ2 (където дадена група от свързани клиенти се отчита като една експозиция).
 7.
 Институциите отчитат в образец ГЕ3